ફિલ્મની આવી આત્મવિશ્વાસભરી રજૂઆત અને તેની સફળતા વિશે ખાતરી ધરાવતા ફિલ્મના યુવા નિર્માતા આનંદ દોશી કહે છે, “શો બિઝનેસમાં સારી ફિલ્મ બનાવવી એ એક શરત છે તો તેને વધુમાં વધુ લોકો સુધી પહોંચાડવી એ બીજી શરત છે. કોઇપણ ફિલ્મને વ્યવસ્થિત માર્કેટિંગ અને આયોજન સાથે રિલીઝ કરવી એ આજની અનિવાર્યતા છે. તેના થકી જ ફિલ્મને સારો પ્રારંભિક રિસ્પોન્સ મળી શકે છે. હેપી ફેમિલી પ્રાઇવેટ લિમિટેડના નિર્માણમાં અમે ખૂબ કાળજી રાખી એ પછી પ્રોમો અને માર્કેટિંગ મોરચે કોઇ કચાશ નહીં રાખવાની અમે પૂરતી તકેદારી લીધી છે. આના લીધે જ ફિલ્મ જૂના દર્શકો સહિત નવી પેઢીના વિચારશીલ દર્શકો સુધી પહોંચશે. એકવાર આ ફિલ્મ જોનાર દર્શક તેની ભલામણ બીજાને જરૂર કરશે તેની પણ અમને ખાતરી હોવાથી અમે આ ફિલ્મને વધુમાં વધુ સિનેમાઘરોમાં રિલીઝ કરવાનો નિર્ણય લીધો છે. ”